<classify> Kwa mujibu wa taarifa ya TFF jana kwa vyombo vya habari, wachezaji hao na wengine 13 wenye kesi katika mashauri yaliyowasilishwa dhidi yao, watajadiliwa siku hiyo.Taarifa hiyo ilisema kamati itapitia mashauri mbalimbali yaliyowasilishwa juu ya wachezaji na viongozi wa klabu mbalimbali za soka nchini.Wachezaji wengine waliotajwa kujadiliwa siku hiyo na timu zao katika mabano ni Shomari Kapombe Azam FC, Aishi Manula Azam FC, Paulo Jinga JKT Rwamkoma FC, Abel Katunda Transit Camp, Idrisa Mohamed JKT Rwamkoma na Henry Chibakasa Friends Rangers.Wengine ni Kocha wa Azam FC Stewart Hall, Ismail Nkulo Polisi Dodoma, Said Juma Polisi Dodoma, Said Juma Polisi Dodoma, Idd Selaman Polisi Dodoma, Edward Amos Polisi Dodoma na daktari wa Coastal Union, Mganaga Kitambi.Taarifa ya TFF haikutaja tuhuma zinazowakabili wachezaji wala viongozi ambao watajadiliwa siku hiyo. Hata hivyo mwezi uliopita, Ofisa Habari wa Simba, Haji Manara alidai kuwa TFF haisikilizi madai yao kuhusu Ngoma na Tambwe.Simba inamtuhumu Tambwe ikidai alimvuta korodani beki Juuko Murshid na Ngoma kumpiga kichwa kwa makusudi beki Hassan Kessy katika mechi za ligi baina ya timu hizo msimu huu.Katika hatua nyingine, TFF ilisema jana kuwa uchaguzi wa Yanga na klabu nyingine zote pamoja na vyama wanachama wa shirikisho hilo utafanyika kutokana na Katiba iliyosajiliwa na kutambuliwa na Msajili wa klabu na vyama vya michezo.Kwa mujibu wa sheria ya Baraza la Michezo BMT ya mwaka 1968 na kama ilivyorekebishwa mwaka 1971, Msajili wa klabu na vyama vya michezo ndiye mwenye mamlaka ya kusajili katiba za klabu za vyama vya michezo, ilisema taarifa. Hivi karibuni BMT ilisema uchaguzi wa Yanga utafanyika kwa kufuata katiba ya Yanga ya mwaka 2010 na si vinginevyo.  <topic>: MICHEZO 